ai4bharat/Pralekha huggingface dataset:
பாதுகாப்பு அமைச்சகம்
விமானப்படை விமானியான விங் கமாண்டர் வருண் சிங்குக்கு குடியரசுத் தலைவரின் ஷெளரிய சக்ரா விருது
மிகச் சிறப்பாக பணியாற்றிய, இலகு ரக போர் விமானப் பிரிவின் விமானி, விங் கமாண்டர் வருண் சிங்குக்கு குடியரசுத் தலைவரின் ஷெளரிய சக்ரா விருது வழங்கப்பட்டுள்ளது.
விமானப்படையின் இலக ரக போர் விமானப்பிரிவின் விமானி விங் கமாண்டர் வருண் சிங். பணிமனைக்கு சென்று திரும்பிய இலகு ரக போர் விமானத்தில், அனைத்து கருவிகளும் ஒழுங்காக செயல்படுகிறதா என்பதை பரிசோதனை செய்து பார்ப்பதற்காக, இவர் கடந்த 2020 அக்டோபர் 12ம் தேதி, அந்த விமானத்தில் பறந்தார்.
அதிக உயரத்தில் விமானத்தில் பறந்தபோது, விமானி அறையின் காற்றழுத்த கருவி பழுதடைந்தது. இதை சரியாக கண்டுபிடித்த விங் கமாண்டர் வருண் சிங், விமானத்தை கீழே இறக்கினார். கீழே இறங்கும்போது, விமான கட்டுப்பாட்டு கருவியும் செயல் இழந்தது. இதனால் போர் விமானம் முழு கட்டுப்பாட்டையும் இழக்கும் நிலை ஏற்பட்டது. இது போன்ற சூழல், போர் விமானத்தில் ஒரு போதும் ஏற்பட்டதில்லை. விமானம் தாறு, மாறாக பறந்தது. மிகுந்த உடல் மற்றும் மன அழுத்த சூழ்நிலையிலும், உயிருக்கு ஆபத்தான சூழ்நிலையிலும், தனது அனுபவத்தால், விமானத்தை கட்டுப்பாட்டுடன் விங் கமாண்டர் வருண் சிங் இயக்கினார். 10,000 அடி உயரத்தில் பறந்தபோது, விமானம் முழு கட்டுப்பாட்டையும் இழந்தது. இது போன்ற சூழ்நிலையில், விமானி, விமானத்தை விட்டு வெளியேறும் சுதந்திரம் உள்ளது.
ஆனால் தனது உயிருக்கு ஆபத்தான சூழல் ஏற்பட்ட போதிலும், அவர் தனது தைரியம் மற்றும் திறமையால் போர் விமானத்தை பத்திரமாக தரையிறக்கினார்.
உள்நாட்டில் உருவாக்கப்பட்ட இலகு ரக போர் விமானத்தில் ஏற்படும் தவறை துல்லியாக ஆய்வு செய்யவும், இது போன்ற தவறுகள் இலகு ரக போர் விமானத்தில் நடைபெறுவதை தடுக்கவும், இச்சம்பவம் காரணமாக இருந்தது. விங் கமாண்டர் வருண் சிங்கின் உயர்ந்த தொழில் முறை, நிதானம், விரைவாக முடிவெடுத்தல் ஆகியவை காரணமாக, உயிருக்கு ஆபத்தான சூழ்நிலையிலும், அவர் விமான இழப்பு, பொதுச் சொத்து மற்றும் பொது மக்களுக்கு ஏற்படும் உயிரிழப்பை தவிர்த்து, விமானத்தை பத்திரமாக தரையிறக்கினார்.
இந்த விதிவிலக்கான வீரதீர செயலுக்காக, விங் கமாண்டர் வருண் சிங்குக்கு ஷெளரியா சக்ரா விருது வழங்கப்படுகிறது.
----
(Visitor Counter : 166
PIB Headquarters
அஞ்சல் அலுவலகங்களில் புதிய ஆதார் எண் பதிவு செய்யும் வசதி சென்னையில் அறிமுகம் தமிழகம் முழுவதும் விரிவுபடுத்தப்படும்
இந்திய அஞ்சல் துறை, ஆதார் எண் பதிவு செய்யும் சேவையை இந்திய தனிப்பட்ட அடையாள ஆணைய அமைப்புடன்  இணைந்து அண்ணா சாலை தலைமை அஞ்சலகத்தில் தொடங்கப்பட்டுள்ளது.
இந்த சேவை தமிழகத்திலுள்ள மேலும் 1434 அஞ்சலகங்களுக்கு படிப்படியாக ஓரிரு மாதங்களில் விரிவாக்கம் படுத்தப்படவுள்ளது. இந்த வசதி திருச்சி, மதுரை, கோவை, நாகர்கோவில், நெல்லை, வேலூர், ஈரோடு, சேலம், திருப்பூர், திண்டுக்கல், காஞ்சீபுரம், திருவள்ளூர், மற்றும் பாண்டிச்சேரி தலைமை அஞ்சலகங்களில் அடுத்த மாதம்  முதல் அறிமுகப்படுத்தப்பட உள்ளது.
தமிழகத்திலுள்ள 70 அஞ்சலகங்களில் ஆதார் அட்டையில் திருத்தங்கள் செய்யும் வசதி ஏற்கனவே ஜூலை 2017 முதல் அறிமுகம் செய்யப்பட்டு, இதுவரை 14,756 திருத்தங்கள் நடைபெற்றுள்ளன.
வங்கிகள், அலைபேசி சேவை நிறுவனங்கள், அஞ்சலக வங்கிகள், சமையல் எரிவாயு விநியோகிப்பவர்கள், தங்களது வாடிக்கையாளர்களிடம் ஆதார் எண்ணை கட்டாயம் பெறவேண்டும் என்று உத்தரவிடப்பட்டுள்ளது. வருமான வரி தாக்கல் செய்யவும், ரேஷன் அட்டை வாங்கவும், இப்போது ஆதார் எண் கட்டாயம் வேண்டும்.
புதிதாக ஆதார் எண் பதிவு செய்ய வெகு சில இடங்களே இருந்தன. பொது மக்கள் நீண்ட நேரம் காத்திருக்க வேண்டிய நிலை இருந்தது. இனி பொதுமக்கள் ஆதார் எண் பதிவு மற்றும் திருத்தங்களை தங்கள் அருகிலுள்ள அஞ்சலகத்திலேயே செய்துகொள்ளலாம்.
குடியரசுத் துணைத் தலைவர் செயலகம்
சுற்றுச்சூழலை பாதுகாக்கும் இயக்கத்தின் போராளியாக ஒவ்வொருவரும் செயல்பட வேண்டும்: குடியரசு துணைத் தலைவர் வலியுறுத்தல்
உலகம் சந்தித்து வரும் பருவநிலை நெருக்கடியின்போது சுற்றுச்சூழலைப் பாதுகாக்கும் இயக்கத்தின் போராளியாக ஒவ்வொருவரும் செயல்பட வேண்டும் என்று குடியரசு துணைத் தலைவர் திரு எம் வெங்கையா நாயுடு கூறியுள்ளார். “பஞ்சாயத்து முதல் நாடாளுமன்றம் வரை சம்பந்தப்பட்டவர்கள் அனைவரும் சுற்றுச்சூழலை பாதுகாப்பதில் ஆக்கப்பூர்வமாக ஈடுபடவேண்டும்”, என்று அவர் கூறினார்.
மாசு சட்டங்களை மீறுபவர்கள் மீது கடுமையான நடவடிக்கை மேற்கொள்ளப்பட வேண்டும் என்று வலியுறுத்திய அவர், மாசு ஏற்படுத்துபவர்களிடமிருந்து அபராதத் தொகை பெறப்பட வேண்டும் என்று தெரிவித்தார்.
அண்மையில் இமாச்சல பிரதேசத்தில் நிகழ்ந்த வெள்ளப்பெருக்கு, உத்தரகாண்டில் ஏற்பட்ட நிலச்சரிவுகள், கனடா மற்றும் அமெரிக்காவில் ஏற்பட்ட கடும் வெப்பம் போன்றவை, புவி வெப்பமடைதல் மற்றும் பருவநிலை மாற்றத்தால் தீவிர வானிலை நிகழ்வுகளில் அதிகரித்துவரும் அதிர்வெண்ணைக் குறிக்கும் சம்பவங்கள் என்று அவர் கூறினார். பருவநிலை மாற்றம் என்பது உண்மை, அதில் மாற்று கருத்து எதுவும் இல்லை என்பதை இந்த சமிக்ஞைகள் எடுத்துரைப்பதாக அவர் குறிப்பிட்டார்.
உத்தரப் பிரதேசம், ராஜஸ்தான் மற்றும் மத்தியப்பிரதேசத்தில் மின்னல் தாக்கியதால் சமீபத்தில் நேரிட்ட உயிரிழப்புகளுக்கு வருத்தம் தெரிவித்த குடியரசு துணைத் தலைவர், பருவநிலை நெருக்கடியையும் இது போன்ற சம்பவங்களையும்  விஞ்ஞானிகள் தொடர்புபடுத்திப் வருவதாக கூறினார்.
ஐதராபாத்தில் ஸ்வர்ண பாரத் அறக்கட்டளையில் பயிலும் பயிற்சியாளர்களிடையே இன்று உரையாற்றிய திரு வெங்கையா நாயுடு, இதுபோன்ற கசப்பான தருணங்களில் அனைவரின் நலனிற்காக இயற்கையோடு நாம் இணக்கமாக இருந்து சுற்றுச்சூழலை பாதுகாப்பது அவசியம் என்று குறிப்பிட்டார். நமது அதிகரித்துவரும் தேவைகளை, சுற்றுச்சூழல் பாதுகாப்புடன் சமன்படுத்துவது அதிக முக்கியத்துவம் பெற்றுள்ளதாக அவர் தெரிவித்தார். “எப்போதும் போல அதனை வர்த்தகமாக்கக்கூடாது”, என்றும் அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736130
அறிவியல் மற்றும் தொழில்நுட்பத்துறை
நரம்பு செல்களின் விறைப்பை தாங்கும் மூலக்கூறு அதிர்வு தாங்கிகள்
அறிவியல் மற்றும் தொழில்நுட்பத் துறையின் கீழ் செயல்படும் தன்னாட்சி அமைப்பான ராமன் ஆராய்ச்சி மைய விஞ்ஞானிகள், புனேவின் ஐஐஎஸ்இஆர் மற்றும் பாரீஸ் டெட்ராய்ட் பல்கலைக்கழகத்துடன் இணைந்து ஸ்பெக்ட்ரின் என்ற மூலக்கூறை கண்டுபிடித்துள்ளனர். இது நரம்பிழைகளில் உள்ள தண்டு வடிவிலான நெகிழ்ச்சியான மூலக்கூறு. இது விறைப்பினால் ஏற்படும் பாதிப்பிலிருந்து, நரம்பிழைகளைப் பாதுகாக்கும் அதிர்வு தாங்கிகளாக செயல்படும்.
மேலும் விவரங்களுக்கு; https://pib.gov.in/PressReleasePage.aspx?PRID=1626882
----
(Visitor Counter : 118
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தகவல் அறியும் உரிமைச் சட்டத்தை முறையாகப் பயன்படுத்துவதன் மூலம் பிரதமர் திரு நரேந்திர மோடியின் குறிக்கோளின்படி ஊழல் இல்லாத இந்தியாவை கட்டமைக்க முடியும் என்கிறார் மக்களைத் தலைவர் திரு ஓம் பிர்லா
குடிமக்களுக்கு அதிகாரம் அளித்தல், வெளிப்படைத்தன்மையைக் கொண்டு வருதல், ஊழலைத் தவிர்த்தல், ஜனநாயகத்தை மக்களிடையே உண்மையாக கொண்டு செல்லுதல் ஆகியவை தகவல் அறியும் உரிமைச் சட்டத்தின் நோக்கம் என்று மக்களவைத் தலைவர் திரு ஓம் பிர்லா இன்று தெரிவித்தார்.
புதுதில்லி விக்கியான் பவனில், மத்திய தகவல் ஆணையத்தின் 15-வது ஆண்டுக் கூட்டத்தில், குடிமக்கள் - தகவல் அறியும் உரிமைச் சட்டத்தை மையமாகக் கொண்ட நிர்வாகம் என்ற தலைப்பில் உரையாற்றிய திரு ஓம் பிர்லா, தகவல் அறியும் உரிமைச் சட்டத்தை முறையாகப் பயன்படுத்துவதன் மூலம் பிரதமர் திரு நரேந்திர மோடியின் குறிக்கோளின்படி ஊழல் இல்லா இந்தியாவை கட்டமைக்க முடியும் என்று கூறினார்.
மத்திய பணியாளர் துறை இணை அமைச்சர் திரு ஜிதேந்திர சிங் பேசிய போது, வெளிப்படைத்தன்மை மற்றும் குடிமக்களை மையமாக கொள்ளுதல், மோடி நிர்வாக மாதிரியின் முத்திரை என்று தெரிவித்தார்.
அதிகாரம் அளிக்கப்பட்டுள்ள குடிமக்கள் ஜனநாயகத்தின் முக்கிய தூண் என்றும், மத்திய தகவல் ஆணையம் தகவல் மூலம், மக்களுக்கு அதிகாரம் அளிக்க தொடர்ந்து பணியாற்றும் என்று குறிப்பிட்டார்.
கடந்த 2020-21-ஆம் ஆண்டில் 38,116 என்ற எண்ணிக்கையில் நிலுவையில் இருந்து வழக்குகளை 2021-22-ஆம் ஆண்டு 23,405 என்ற அளவிற்கு மத்திய தகவல் ஆணையம் வெற்றிகரமாக குறைத்துள்ளதாக டாக்டர் ஜிதேந்திர சிங் தெரிவித்தார்.
இந்நிகழ்ச்சியில் பேசிய தலைமை தகவல் ஆணையர் திரு ஒய் கே சின்ஹா, தகவல் அறியும் உரிமைச் சட்டத்தின் மூலம் அரசின் வெளிப்படைத்தன்மை மற்றும் பொறுப்புடமை அதிகரித்துள்ளதாக கூறினார்.
இந்நிகழ்ச்சியில் மாநிலங்கள் மற்றும் யூனியன் பிரதேசங்களின் தலைமை தகவல் ஆணையர்கள் மற்றும் மத்திய தகவல் ஆணையத்தின் அதிகாரிகள் உள்ளிட்டோர் கலந்து கொண்டனர்
----
SM/IR/KPG/IDS
(Visitor Counter : 120
பிரதமர் அலுவலகம்
3-வது வருடாந்திர ப்ளூம்பெர்க் புதிய பொருளாதார அமைப்பு: பிரதமர் இன்று மாலை உரையாற்றுகிறார்
மூன்றாவது, வருடாந்திர ப்ளூம்பெர்க் புதிய பொருளாதார அமைப்பில் பிரதமர் திரு நரேந்திர மோடி, இன்று  மாலை 6.30 மணியளவில் உரையாற்றுகிறார்.
தி ப்ளூம்பெர்க் புதிய பொருளாதார அமைப்பு, திரு மைக்கேல் ப்ளூம்பெர்க் என்பவரால் கடந்த 2018ஆம் ஆண்டு ஏற்படுத்தப்பட்டது. வரலாறு மாற்றத்தின் வேகத்தில், உலகப் பொருளாதாரம் எதிர்கொள்ளும் முக்கியமான சவால்களுக்குத் தீர்வு காணும் பேச்சுவார்த்தையில் உலகத் தலைவர்கள் ஈடுபடுவதற்கு இந்த அமைப்பு முயற்சிக்கிறது. இந்த அமைப்பின் முதல் கூட்டம் சிங்கப்பூரிலும், இரண்டாவது கூட்டம் பெய்ஜிங்கிலும் நடத்தப்பட்டது. உலகளாவிய பொருளாதார மேலாண்மை, வர்த்தகம் மற்றும் முதலீடு, தொழில்நுட்பம், நகரமயமாக்கல், மூலதன சந்தைகள், பருவநிலை மாற்றம் மற்றும் உள்ளடக்கம் ஆகியவை உட்பட பல விஷயங்கள் குறித்து இந்த அமைப்பில் விவாதிக்கப்படுகின்றன.
இந்தாண்டு, உலகப் பொருளாதாரம் கொவிட்-19 நெருக்கடியில் சிக்கியுள்ளதால், இந்த அமைப்பு, பொருளாதாரத்துக்கு மீண்டும் புத்துயிர் அளிப்பது, எதிர்காலத்துக்கான பாதையை உருவாக்குவது குறித்து விவாதிக்கும்.
(
பிரதமர் அலுவலகம்
ஓமன் நாட்டின் வெளியுறவுத் துறை அமைச்சர் யூசுப் பின் அலாவி பின் அப்துல்லா பிரதமருடன் சந்திப்பு
ஓமன் நாட்டின் வெளியுறவுத் துறை அமைச்சர் திரு. யூசுப் பின் அலாவி பின் அப்துல்லா பிரதமர் திரு. நரேந்திர மோடியை இன்று சந்தித்து பேசினார்.
பல்வேறு துறைகளில் வளர்ந்து வரும் இந்திய – ஓமன் நாடுகளின் உறவுகள் குறித்த தங்களின் கருத்துகளை பிரதமர் மோடியும் யூசுப் பின் அலாவி பின் அப்துல்லாவும் பகிர்ந்து கொண்டனர்.
தனது அரசர் சுல்தான் காபூஸ் பின் சயத் அல் சயத் அவர்களின் வாழ்த்துகளை பிரதமரிடம் திரு. யூசுப் பின் அலாவி பின் அப்துல்லா தெரிவித்தார். ஓமன் அரசருக்கு பிரதமரும் தனது வாழ்த்துகளை தெரிவிக்குமாறு கேட்டுக்கொண்டார்.
சட்டம் மற்றும் நீதித்துறை அமைச்சகம்
மாவட்ட மற்றும் சார்நிலை நீதித்துறைக்கான உட்கட்டமைப்பு வசதிகளை மேம்படுத்துதல்
மாவட்ட மற்றும் சார்நிலை நீதிமன்றங்களின் உள்கட்டமைப்பு வசதிகளை மேம்படுத்தும் முயற்சிகளின் ஒரு பகுதியாக, மேகாலயாவின் வடக்கு காரோ ஹில்ஸில் உள்ள ரெசுபெல்பாராவில், மத்திய அரசின் நிதியுதவியுடன் மாவட்ட மற்றும் சார்நிலை நீதிமன்றங்களின் நீதித்துறை உள்கட்டமைப்புக்காக, வழக்கறிஞர்கள் மற்றும் வழக்குதாரர்களின் வசதிக்காக நீதித்துறை வளாகம் கட்டப்பட்டுள்ளது.
வணிகம் மற்றும் தொழில்துறை அமைச்சகம்
ஏப்ரல் 2020க்கான எட்டு அடிப்படைத் தொழில்களின் குறியீட்டு எண் 
தொழில் மற்றும் சர்வதேச வர்த்தகத்துக்கான துறையின் பொருளாதார ஆலோசகர் அலுவலகம் ஏப்ரல் 2020க்கான எட்டு அடிப்படைத் தொழில்களின் குறியீட்டு எண்ணை அறிவித்துள்ளது.
எட்டு அடிப்படைத் தொழில்களின் குறியீட்டு எண்ணின் வளர்ச்சி விகிதம் மார்ச் 2020ல் 9 சதவீதம்  குறைப்பு என்பதோடு ஒப்பிட ஏப்ரல் 2020இல் 38.1 சதவீதம்  குறைந்துள்ளது. கோவிட்-19 பெருந்தொற்றுப் பரவலின் காரணமாக ஏப்ரல் 2020இல் நாடு தழுவிய ஊரடங்கு அமல் செய்யப்பட்டதன் காரணமாக, நிலக்கரி, சிமெண்ட், ஸ்டீல், இயற்கை எரிவாயு, எண்ணெய் சுத்திகரிப்பு, கச்சா எண்ணெய் போன்ற பல்வேறு தொழில்கள் குறிப்பிடத்தக்க அளவில் உற்பத்திக் குறைவைச் சந்தித்தன.
எட்டு அடிப்படைத் தொழில்களுக்கான குறியீட்டு எண்ணின் இறுதி வளர்ச்சி விகிதம் மாற்றம் இல்லாமல் 2.2 சதவீதம் ஆகவே இருக்கிறது. தொழிற்சாலை உற்பத்திக் குறியீட்டு எண்ணில்  உள்ளடக்கப்பட்ட தொழில்களில் எட்டு அடிப்படைத் தொழில்களும் 40.27 சதவிகிதப் பங்கு வகிக்கின்றன.
(Visitor Counter : 237
மின்னணு மற்றும் தகவல் தொழில்நுட்பம்
மின்னணு மற்றும் பிபிஓ பிரிவில், அடுத்த 2 ஆண்டுகளில், 10 மில்லியன் கூடுதல் வேலைவாய்ப்புகள் உருவாக்கப்படும்- திரு.அஸ்வினி வைஷ்ணவ்
மின்னணுவியல் மற்றும் பிபிஓ பிரிவில் எதிர்வரும் 2 ஆண்டுகளில் 10 மில்லியன் வேலைவாய்ப்புகள் உருவாக்கப்பட உள்ளதாகவும் எனவும், இதனை சாத்தியமாக்க ஸ்டார்ட்-அப் நிறுவனங்களை நாடு முன்னிறுத்துவதாகவும், மத்திய ரயில்வே, மின்னணு மற்றும் தகவல் தொழில்நுட்பத்துறை அமைச்சர் அஸ்வினி வைஷ்ணவ் தெரிவித்துள்ளார்.
இந்திய மென்பொருள் தொழில்நுட்பப் பூங்கா, எலக்ட்ரானிக்ஸ் மற்றும் மென்பொருள் ஏற்றுமதி வளர்ச்சிக் கவுன்சில் சார்பில், புதுடில்லியில் இன்று நடைபெற்ற தேசிய அளவிலான ஸ்டார்ட்-அப் கருத்தரங்கத்தின் தொடக்க விழாவில் அமைச்சர் இவ்வாறு கூறினார். எலக்ட்ரானிக்ஸ் எனப்படும் மின்னணுவியல் துறையில் மட்டும் 2.5 முதல் 3 மில்லியன் வேலைவாய்ப்புகளும், பிபிஓ பிரிவில் 8 மில்லியன் வேலைவாய்ப்புகளும், எதிர்வரும் 2 ஆண்டுகளில் தற்போதுள்ள வேலைவாய்ப்புகளுக்கு கூடுதலாக உருவாக்கப்படும் என அவர் குறிப்பிட்டார்.
திறமைகளின் சங்கமம், அறிவாற்றல், கனிணி சார்ந்த கல்வியறிவு, ஆகியவற்றை மேம்படுத்த வேண்டும் என்பதுதான் பிரதமரின் தொலைநோக்கு பார்வையின் அம்சம் என்பதை நினைவுகூர்ந்த அஸ்வினி வைஷ்ணவ், தகுதி, திறமை மற்றும் புத்தாக்க முயற்சிகளுக்கு முக்கியத்துவம் அளிக்கும் ஆரோக்கியமான சூழலை உருவாக்கியிருப்பதையும் சுட்டிக்காட்டினார்.
இந்தக் கருத்தரங்கில் பல்வேறு ஸ்டார்ட்-அப் நிறுவனங்கள் கலந்துகொண்டன. மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1879995
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசியப் பெருந்திட்டமான பிரதமரின் விரைவு சக்தியின்கீழ் திட்டங்கள் ஆய்வு
தேசிய நெடுஞ்சாலைகள் மேம்பாடும், பராமரிப்பும் மத்திய சாலைப் போக்குவரத்து மற்றும் நெடுஞ்சாலைகள் துறையின் முதன்மைப் பொறுப்பாகும். ஒடிசா மாநிலம் உட்பட சுமார் ரூ. 6,68,808 கோடி மதிப்பில், 13,858 கி.மீ தூரத்திற்கு 61 தேசிய நெடுஞ்சாலைகள் / சாலைகள் / சிறப்பு சாலைத்திட்டங்கள் தேசியப் பெருந்திட்டமான பிரதமரின் விரைவு சக்தியின்கீழ் இணையப் பக்கத்தில் ஆய்வுசெய்யப்பட்டன. தொழில், வர்த்தக அமைச்சகத்தின் தலைமையிலான வலைப்பின்னல் திட்டமிடல் குழுமத்துடனும் கலந்தாலோசிக்கப்பட்டது.
பிரதமரின் விரைவு சக்தி அடிப்படையிலான புவிசார் தகவல்தளத்தில் கிடைக்கும் அம்சங்களுடன் விண்வெளிப் பயன்பாடு மற்றும் புவிசார் தகவல்களுக்காக பாஸ்கராச்சார்யா தேசிய கல்விநிறுவனத்தின் மூலம் விரிவான திட்ட அறிக்கை தொகுப்புக் கருவி அமைச்சகத்தால் உருவாக்கப்பட்டுள்ளது. இது புவிசார் அம்சங்கள், வனப்பகுதிகள், சூழல் பதற்றப் பகுதிகள் தொடர்பான தகவல்களைப் பரிசீலித்து தேசிய நெடுஞ்சாலைகள் திட்டத்தை ஒருங்கிணைக்க உதவும்.
இந்தத் தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி இன்று மக்களவையில் எழுத்துப்பூர்வமாக அளித்த பதிலில் தெரிவித்தார்.
நிலக்கரி அமைச்சகம்
உள்நாட்டு நிலக்கரி உற்பத்தியை மேலும் அதிகரிக்க மேற்கொள்ளப்படும் முயற்சிகள்
உள்நாட்டில் நிலக்கரி உற்பத்தியை அதிகரிக்கவும், நிலக்கரி இறக்குமதியைக் குறைக்கவும் அரசு பல்வேறு நடவடிக்கைகளை எடுத்து வருகிறது. உள்நாட்டில் நிலக்கரி உற்பத்தியை அதிகரிப்பதிலும், நாட்டில் அத்தியாவசியமற்ற நிலக்கரி இறக்குமதியை குறைப்பதிலும் அரசு கவனம் செலுத்துகிறது. நாட்டின் பெரும்பாலான நிலக்கரித் தேவை உள்நாட்டு உற்பத்தி மற்றும் வழங்கல் மூலம் பூர்த்தி செய்யப்படுகிறது. 2022-23 ஆம் ஆண்டில், நிலக்கரி உற்பத்தி முந்தைய ஆண்டை விட 14.77% அதிகரித்துள்ளது. நடப்பு நிதியாண்டில், ஜூன், 2023 வரை, உள்நாட்டு நிலக்கரி உற்பத்தி, கடந்த ஆண்டின் இதே காலகட்டத்துடன் ஒப்பிடுகையில், 8.51 சதவீதம் அதிகரித்துள்ளது.
உள்நாட்டில் நிலக்கரி உற்பத்தியை அதிகரிக்க அரசு பல்வேறு நடவடிக்கைகளை எடுத்துள்ளது.
2013-14-ம் ஆண்டில் 565.765 மில்லியன் டன்னாக இருந்த நிலக்கரி உற்பத்தி 2022-23-ல் 893.190 மில்லியன் டன்னாக அதிகரித்துள்ளது.
நிலக்கரி மற்றும் பழுப்பு நிலக்கரி சுரங்கத்திற்கான புதிய பகுதிகளை ஆய்வு மூலம் கண்டுபிடிப்பது ஒரு தொடர்ச்சியான செயல்முறையாகும். நிலக்கரி மற்றும் பழுப்பு நிலக்கரியின் புதிய பகுதிகளை ஆய்வு செய்வதற்காக நிலக்கரி அமைச்சகத்தின் மத்திய துறை திட்டத்தின் மூலம் ஊக்குவிப்பு  ஆய்வு என்ற ஒரு துணைத் திட்டம் தொடர்கிறது. இதுதவிர, நிலக்கரி உள்ளிட்ட கனிமங்கள் குறித்த ஆய்வுகளையும் இந்திய புவியியல் ஆய்வு மையம் மேற்கொள்கிறது.
வெளிச்சந்தையில் விற்பனை செய்ய துணை நிறுவனங்களை உருவாக்குவதற்குப் பதிலாக தனிப்பட்ட நிறுவனங்களை ஊக்குவிப்பதற்கான எந்தவொரு திட்டமும் தற்போது பரிசீலனையில் இல்லை.
தற்போது, நிலக்கரியின் தரத்தின் அடிப்படையில் நிலக்கரி விலை நிர்ணயம் செய்யப்படுகிறது. இறுதி பயன்பாட்டிற்கு தேவையான நிலக்கரியை அடிப்படையாகக் கொண்டு நிலக்கரி தரங்களுக்கான விலை நிர்ணய பொறிமுறைக்கான எந்த முன்மொழிவும் இல்லை.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் பிரலாத் ஜோஷி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சட்டம் மற்றும் நீதித்துறை அமைச்சகம்
கோவிட்-19 தொற்றைத் தொடர்ந்து பொது முடக்கம் அறிவிக்கப்பட்டுள்ள சூழலில், வருமானவரி மேல்முறையீட்டு ஆணையம் வழக்கமான கலந்துரையாடலைத் தொடங்கியது
கோவிட்-19 தொற்றை சமாளிப்பதற்காக அறிவிக்கப்பட்டுள்ள 21 நாள் பொது முடக்கத்தின் போது கிடைக்கும் நேரத்தை ஆக்கப்பூர்வமாகப் பயன்படுத்திக் கொள்ளும் வகையில் வருமான வரி மேல்முறையீட்டு ஆணையம் வழக்கமான கலந்துரையாடல்களை காணொளி காட்சி மூலம் நடத்தத் தொடங்கி உள்ளது. வருமான வரி மேல்முறையீட்டு ஆணையத் தலைவர் நீதியரசர் திரு.பி.பி.பாத் ஆணையத்தின் துணைத்தலைவர்கள் மற்றும் உறுப்பினர்களுக்கு அனுப்பி உள்ள கடிதத்தில் இத்தகைய கலந்துரையாடல் அமர்வுகள் கருத்துகளைப் பகிர்ந்து கொள்ளவும் வழக்குகளைப் பைசல் செய்யும் விகிதத்தை அதிகரித்தல் மற்றும் நீதியாணைகளின் தரத்தை மேம்படுத்துதல் ஆகியவற்றுக்கான செயல் உத்திகளை உருவாக்கிக் கொள்ளவும் பயன்படுத்தலாம் எனத் தெரிவித்து உள்ளார்.
இந்திய அரசு அறிவித்துள்ள பொது முடக்கத்தை, சமூக இடைவெளியைப் பராமரித்தல் மற்றும் தனிமைப்படுத்திக் கொள்ளுதல் மூலம் தீவிரமாகக் கடைபிடிக்க வேண்டும் என்று வலியுறுத்திய நீதியரசர் பாத் அலுவலகங்களுக்கு வந்து வேலை செய்வது என்பது இயலாத ஒன்று என்றும் வழக்கமான வேலைநாட்கள் போன்று வேலைத்தரத்தை தக்க வைப்பதும் சிரமமானது என்று தெரிவித்து உள்ளார். அதே சமயம் இந்தக் காலக்கட்டத்தில் நமது தொழில் திறன்கள் மற்றும் தகுதிகளை மேம்படுத்திக் கொள்வது என்பது முக்கியமானது என அவர் மேலும் தெரிவித்து உள்ளார்.
புள்ளியியல் மற்றும் திட்ட அமலாக்கம் அமைச்சகம்
2022 மார்ச் மாதத்திற்கான நுகர்வோர் விலைக் குறியீட்டு எண்கள்
புள்ளியியல் மற்றும் திட்ட அமலாக்க அமைச்சகத்தின், தேசியப் புள்ளியியல் அலுவலகம் , 2012=100 என்ற அடிப்படையில் கிராமப்புறம், நகர்ப்புறம், மற்றும் இரண்டும் இணைந்தவற்றுக்கான 2022-ஆம் ஆண்டின் மார்ச் மாதத்திற்கான நுகர்வோர் விலை குறியீட்டு எண்களை வெளியிட்டுள்ளது.
நாடு முழுவதும் அனைத்து மாநிலங்கள் மற்றும் யூனியன் பிரதேசங்களில் உள்ள 1114 நகர்ப்புற சந்தைகளில் இருந்தும், 1181 கிராமப்புற சந்தைகளில் இருந்தும் தேசிய புள்ளியியல் அலுவலகத்தின், களப்பணி பிரிவினரால், விலை குறித்த புள்ளி விவரங்கள் வாராந்திர பதிவேட்டில் சேகரிக்கப்படுகின்றன.
அகில இந்திய பணவீக்க விகிதமானது, பொது குறியீடுகள் மற்றும் புள்ளி விவரங்கள் அடிப்படையில் வெளியிடப்பட்டுள்ளது. 2022 மார்ச் மாதத்தில் 99.9 சதவீதம் கிராமங்கள் மற்றும் 98.3 சதவீதம் நகர்ப்புற சந்தைகளில் இருந்து விலை விவரங்களை தேசிய புள்ளியியல் அலுவலகம் சேகரித்தது.
மார்ச் மாதத்தில் பணவீக்க விகிதங்களை நுகர்வோர் விலைக் குறியீட்டின்  அடிப்படையில் சதவீதத்தில் கணக்கிட்டபோது, மார்ச் மாதத்தில்  கிராமப்புறங்களில் 7.66 ஆகவும், நகரங்களில் 6.12 ஆகவும், இரண்டும் இணைந்து 6.95 ஆகவும் இருந்தன.
பணவீக்க விகிதங்களை நுகர்வோர் உணவு விலைக் குறியீட்டின் அடிப்படையில் சதவீதத்தில் கணக்கிட்டபோது, மார்ச் மாதத்தில்  கிராமப்புறங்களில் 8.04 ஆகவும், நகரங்களில் 7.04 ஆகவும், இரண்டும் இணைந்து 7.68 ஆகவும் இருந்தன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1816066
பழங்குடியினர் நலத்துறை அமைச்சகம்
மகாராஷ்டிராவில் உள்ள வன்தான் கேந்திரங்கள் வாழ்க்கையையும் வாழ்வாதாரத்தையும் மாற்றியமைக்க உதவுகின்றன
திறமைமிக்க தலைவர் ஒருவரின் கீழ் இயங்கும் அர்ப்பணிப்பு மிக்க சிறுவர்களின் குழு ஒன்று, அரசு அமைப்புகளின் ஆதரவைப் பெற்று மகாராஷ்டிராவின் தானே மாவட்டத்தில் ஆச்சரியங்களை நிகழ்த்தி உள்ளது. அடிமட்ட பழங்குடி அமைப்பை சேர்ந்த இந்த சிறுவர்கள், கிலாய் எனும் மருத்துவ குணமிக்க தாவரத்திற்காக ரூ 1.57 கோடி மதிப்பிலான ஆர்டர்களைப் பெற்றுள்ளனர்.
டாபர், பைத்தியநாத் மற்றும் ஹிமாலய் உள்ளிட்ட பெரு நிறுவனங்களிடம் இருந்து இந்த குழுவிற்கு ஆர்டர்கள் கிடைத்துள்ளன. தானேவில் உள்ள ஷாஹாப்பூரில் இயங்கும் ஆதிவாசி ஏகாத்மிக் சன்ஸ்தா எனும் இந்த இளைஞர் அமைப்பு, அப்பகுதியில் உள்ள பழங்குடி மக்களின் பிரச்சினைகளை தீர்க்க உதவுகிறது.
குடிச்சி என்று ஆயுர்வேதத்தில் அழைக்கப்படும் கிலாய், வைரஸ் காய்ச்சல், மலேரியா மற்றும் நீரிழிவு நோய் உள்ளிட்டவற்றின் சிகிச்சையில் பயன்படுகிறது. பவுடர், கிரீம் உள்ளிட்ட பல்வேறு வகைகளில் அது பயன்படுத்தப்படுகிறது.
காத்காரி சமூகத்தை சேர்ந்த 27 வயதான சுனில் பவார் எனும் இளைஞர் அவரது 10-12 நண்பர்களுடன் இணைந்து தங்களது சொந்த ஊரில் உள்ள வருவாய் அலுவலகங்களில் காத்காரி பழங்குடியினருக்கு உதவ ஆரம்பித்த போது இந்த குழுவின் பயணம் தொடங்கியது.
இந்திய அரசின் உள்துறை அமைச்சகத்தின் வகைப்பாட்டின் படி, 75 குறிப்பிட்ட பாதிப்புக்குள்ளாகக் கூடிய பழங்குடி இன குழுக்களில் ஒன்று தான் இந்த காத்காரி ஆகும். மத்திய பழங்குடியினர் விவகாரங்கள் அமைச்சகத்தின் கீழ் இயங்கும் டிரைஃபெட் அமைப்பின் ஆதரவுடன் இயங்கி வரும் சுனில் தன்னை ஒரு திறமைவாய்ந்த தொழில்முனைவோர் என்று நிரூபித்துள்ளார். சுமார் 1800 பேரிடமிருந்து அவர் கிலாயை பெறுகிறார்.
"கொவிட் பொது முடக்கத்தின் போது கூட 1800 பழங்குடியின மக்கள் தங்களது வாழ்வாதாரத்திற்கு தேவையான வருமானத்தை ஈட்டுவது மகிழ்ச்சி அளிக்கிறது. தற்போது சுமார் ரூ 1.5 கோடி அளவுக்கு ஆர்டர்கள் உள்ளன. டாபரிடம் இருந்து இன்னும் பெரிய ஆர்டர் ஒன்று வரவிருக்கிறது," என்று பத்திரிகை தகவல் அலுவலகத்திடம் புன்னகையுடன் தெரிவிக்கிறார் சுனில் பவார்.
பிரதமர் அலுவலகம்
செஸ் போட்டியில் பிரபல சாம்பியன் மேக்னஸ் கார்ல்செனுக்கு எதிராக ஆர்.பிரக்ஞானந்தா வெற்றிப் பெற்றிருப்பதற்குப் பிரதமர் மகிழ்ச்சி தெரிவித்துள்ளார்
இணைய வழியிலான செஸ் போட்டியில் பிரபல சாம்பியன் மேக்னஸ் கார்ல்செனுக்கு எதிராக ஆர்.பிரக்ஞானந்தா வெற்றிப் பெற்றிருப்பதற்குப் பிரதமர் திரு.நரேந்திர மோடி மகிழ்ச்சி தெரிவித்துள்ளார்.
டுவிட்டரில் பிரதமர் கூறியிருப்பதாவது;
“இளம் மேதை ஆர்.பிரக்ஞானந்தாவின் வெற்றி குறித்து நாங்கள் அனைவரும் மகிழ்ச்சியடைந்துள்ளோம். பிரபல சாம்பியன் மேக்னஸ் கார்ல்செனுக்கு எதிராக வெற்றி பெற்றிருக்கும் அவரது சாதனைப் பெருமைக்குரியது. திறமைமிக்க பிரக்ஞானந்தாவின் எதிர்கால முயற்சிகளுக்கு நான் நல்வாழ்த்துக்களைத் தெரிவித்துக் கொள்கிறேன்.”
உள்நாட்டு விமானப் போக்குவரத்து அமைச்சகம்
ஆளில்லா விமானத் தொழில்நுட்பத்தை விரைவாகக் கண்காணிக்க திரு ஜெயந்த் சின்ஹா தலைமையில் 13 உறுப்பினர் பணிக்குழு
ஆளில்லா விமானத் தொழில்நுட்பத்தைத் தொடங்குவதற்காக சிவில் விமானப் போக்குவரத்து இணையமைச்சர் திரு ஜெயந்த் சின்ஹா தலைமையில் பணிக்குழு ஒன்றை அமைக்க மத்திய அரசு தீர்மானித்துள்ளது. மத்திய அரசு, மாநில அரசுகள், தொழில்துறை மற்றும் ஆராய்ச்சி நிறுவனங்களின் பரிந்துரைகளை செயல்படுத்துவதற்கான திட்டத்தை இந்தப் பணிக்குழு வகுக்கும்.
மத்திய அரசு, பொதுத்துறை நிறுவனங்கள், தொழில்துறைப் பிரதிநிதிகள் மற்றும் துறை சார்ந்த வல்லுநர்களைக் கொண்ட பணிக்குழு அமைக்கப்பட்டதிலிருந்து ஆறு மாதக் காலத்திற்குள் தனது அறிக்கையைத் தாக்கல் செய்யும். இந்தப் பணிக்குழுவின் தலைமையிடம் புதுதில்லியில் உள்ள சிவில் விமானப் போக்குவரத்து அமைச்சகமாக இருக்கும்.
- “மேக் இன் இண்டியா” திட்டத்திற்கு முன்னுரிமை அளிக்கும் வகையில், ஆராய்ச்சி மற்றும் மேம்பாடு, கையகப்படுத்துதல் மற்றும் வணிகமயமாக்குதல், குறிப்பிட்டத் துறைகளில் பயன்பாடு மற்றும் அங்கீகரித்தல், ஒழுங்குமுறை அமைப்பு ஆகியவற்றில் பணிக்குழு கவனம் செலுத்தும்.
- மத்திய அரசு, மாநில அரசுகள், தொழில் நிறுவனங்கள் மற்றும் ஆராய்ச்சி நிறுவனங்களுக்குச் செயல்படுத்தும் வகையிலான பரிந்துரைகளுடன் கூடிய திட்டத்தை, ஏற்படும் பயன்கள், காலவரம்பு, செயலாக்கம் மற்றும் மறுஆய்வு முறை, அளவீடுகள் உள்ளிட்ட அம்சங்களுடன் பணிக்குழு தயாரிக்கும். தொழில்துறையின் பங்கு இதில் தெளிவாக வரையறுக்கப்படும்.
- பணிக்குழு தனது அறிக்கையைத் தயாரிப்பதற்கு, உலக அளவில் செயல்படுத்தப்படும் நடைமுறைகளை ஆய்வு செய்வதுடன், தேவைக்கேற்ப சம்பந்தப்பட்ட துறையினருடன் கலந்துரையாடல் நடத்தும்.
- தொழில் நிறுவனங்கள், ஆராய்ச்சி நிறுவனங்கள் மற்றும் அரசு நிறுவனங்களுடன் அவசியமான ஆலோசனைகள் மற்றும் கலந்துரையாடல்களையும் பணிக்குழு மேற்கொள்ளும்.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
----
(Visitor Counter : 91
பாதுகாப்பு அமைச்சகம்
92-வது இந்திய விமானப்படை தினத்தை முன்னிட்டு விமானப்படை வீரர்கள், முன்னாள் வீரர்கள் மற்றும் அவர்களது குடும்பத்தினருக்கு முப்படைகளின் தலைமைத் தளபதி வாழ்த்து
அக்டோபர் 08, 2023 அன்று 92வதுஇந்திய விமானப்படை  தினத்தை முன்னிட்டு அனைத்து விமானப்படை வீரர்கள், முன்னாள் வீரர்கள் மற்றும் அவர்களின் குடும்பத்தினருக்கு முப்படைகளின் தலைமைத் தளபதி ஜெனரல் அனில் சவுகான் வாழ்த்து தெரிவித்துள்ளார். இந்த முக்கியமான சந்தர்ப்பம், இந்திய விமானப்படையின் கிட்டத்தட்ட ஒரு நூற்றாண்டு அசைக்க முடியாத அர்ப்பணிப்பு மற்றும் தேசத்திற்கான இணையற்ற சேவையைக் குறிக்கிறது. இந்த மைல்கல்லை நாம் கொண்டாடும் வேளையில், தேச சேவையில் உயிர் தியாகம் செய்த துணிச்சலான இதயங்களுக்கும் நாம் மரியாதை செலுத்துகிறோம். அவர்களின் தைரியம், வீரம் மற்றும் அர்ப்பணிப்பு, பல தலைமுறை இந்தியர்களுக்கு தொடர்ந்து ஊக்கமளிக்கின்றன.
நாட்டின் அனைத்துப் போர்களிலும் இந்திய விமானப்படை முக்கிய பங்கு வகித்துள்ளது, வான்வழித் தாக்குதல்களை மேற்கொண்டுள்ளது, எல்லைகளுக்கு உள்ளேயும் வெளியேயும் மனிதாபிமான உதவி மற்றும் பேரழிவு நிவாரணப் பணிகள் மூலம் நிவாரணம் வழங்கியுள்ளது. நட்பு நாடுகளுடனான சர்வதேச விமானப் பயிற்சிகளில் வழக்கமான மற்றும் வெற்றிகரமான செயல்பாடுகளின் வளமான வரலாற்றை இந்திய விமானப்படை கொண்டுள்ளது. இது உலகளாவிய விமானப் படைகளுடன் பரஸ்பர செயல்திறனை போதுமான அளவு நிரூபித்துள்ளது, இதன் மூலம் நமது உடனடி அண்டை நாடுகளிலும், நமது விரிவாக்கப்பட்ட சூழலிலும் திறம்பட செயல்படுவதற்கான அதன் திறனை நிறுவியுள்ளது.
'தற்சார்பு இந்தியா' திட்டத்தின் கீழ் உள்நாட்டு பாதுகாப்பு உற்பத்தி மூலம் திறன் மேம்பாட்டை இந்திய விமானப்படை ஊக்குவித்துள்ளது. இந்திய விமானப்படையால் உருவாக்கப்பட்ட வெற்றிகரமான மெஹர் பாபா ட்ரோன் போட்டியின் விளைவாக, மின்னணு போர்முறை வடிவத்தில் படை பெருக்கிகளின் திறனை அதிகரிப்பது, நாளைய போரை எதிர்கொள்ள விண்வெளி மற்றும் சைபர் திறன்களைப் பயன்படுத்துவது, செயற்கை நுண்ணறிவு அடிப்படையிலான கருவிகள் மற்றும் ஸ்வர்ம் ஆளில்லா வெடிமருந்து அமைப்புகள் போன்ற சமீபத்திய தொழில்நுட்பத்தை உள்ளடக்கிய அமைப்புகள் ஆகியவற்றில் குறிப்பிடத்தக்க முயற்சி மேற்கொள்ளப்பட்டுள்ளது.
நவீனமயமாக்கல், புத்தாக்கம் மற்றும் சர்வதேச ஒத்துழைப்பிற்கான அர்ப்பணிப்புடன், 21-ஆம் நூற்றாண்டின் சவால்களை ஏற்றுக்கொள்ள இந்திய விமானப்படை தயாராக உள்ளது. இந்த 92வது இந்திய விமானப்படை தினத்தில், இந்திய விமானப்படையை கௌரவிப்பதிலும், நமது வான் எல்லையையும், நமது எதிர்காலத்தையும் பாதுகாக்க உயரத்தில் பறக்கும் வீரர், வீராங்கனைகளுக்கு நமது நன்றியைத் தெரிவிப்பதில் நாம் அனைவரும் ஒன்றாக நிற்போம். இது நமது தேசத்தின் வலிமை மற்றும் உறுதியின் அடையாளமாகத் தொடரும். இந்திய விமானப்படை எப்போதும் பெருமையின் புதிய உயரங்களை அடையட்டும்.